ชง 30 หุ้นร้อน SET ไซด์เวย์ หุ้นใหญ่ขึ้น XD กระทบดัชนี
ดัชนีหุ้นไทย (SET) วันนี้ยังเคลื่อนไหว Sideways ในกรอบ ขณะที่การขึ้นเครื่องหมาย XD ของหุ้นขนาดใหญ่อย่าง SCC และ ADVANC คาดว่าจะส่งผลกระทบต่อดัชนีประมาณ 2 จุด การลงทุนเน้นหุ้นที่แนวโน้มผลประกอบการไตรมาส 2/60 ออกมาดีและราคาพักตัวมาแล้วในช่วงก่อนหน้า
7 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.25 น. ค่าเงินบาทอยู่ที่ 34.33 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น โดยได้รับปัจจัยบวกจากดัชนีดาวโจนส์ตลาดหุ้นนิวยอร์กที่ปิดบวกเมื่อวันศุกร์ รับตัวเลขการจ้างงานนอกภาคเกษตรสหรัฐแข็งแกร่ง
นักวิเคราะห์มองดัชนีหุ้นไทย (SET) วันนี้ยังเคลื่อนไหว Sideways ในกรอบ ขณะที่การขึ้นเครื่องหมาย XD ของหุ้นขนาดใหญ่อย่าง SCC และ ADVANC คาดว่าจะส่งผลกระทบต่อดัชนีประมาณ 2 จุด การลงทุนเน้นหุ้นที่แนวโน้มผลประกอบการไตรมาส 2/60 ออกมาดีและราคาพักตัวมาแล้วในช่วงก่อนหน้า
หุ้นเด่นเลือก BEAUTY, SAWAD, MINT, SPRC, TOP, RCL, BLA, AMATA, ESSO, AP, BCH, CBG, ORI, RATCH, WORK ASIAN, BPP, BR, EA, MTLS, IHL, JMART, SYNTEC, PT, CHG, VIBHA, LH, QH, KKP และ MC
บล.ธนชาต ระบุในบทวิเคราะห์ (7 ส.ค.) ว่า SCC และ ADVANC ขึ้นเครื่องหมาย XD วันนี้ส่งผลกระทบต่อ SET 2.1 จุด ขณะที่ภาพรวม SET คาดเคลื่อนไหว sideways ในกรอบ 1,572-1,584 จุดช่วง 1-2 สัปดาห์นี้ โดยคาดว่านักลงทุนจะเน้น “ซื้อ” หุ้นรายตัวที่คาดการณ์กำไร 2Q17 ออกมาดี และจ่ายเงินปันผลระหว่างกาลเป็นหลัก
แนะนำ 1.”ซื้อ” กลุ่มหุ้นที่คาดการณ์กำไร 2Q17 เติบโตดี : BEAUTY (กำไร 2Q17 ทำจุดสูงสุดใหม่) MTLS SAWAD MINT, 2.”ซื้อ” กลุ่มโรงกลั่นฯ มองค่าการกลั่นแข็งแกร่งเฉลี่ย US$6.8/bbl ช่วงปี 2017-19 (ปัจจุบัน US$8/bbl) จากปริมาณการกลั่นที่เพิ่มขึ้นน้อยกว่าความต้องการน้ำมันกลั่นที่เพิ่มขึ้น “ซื้อ” ESSO  มอง PE ต่ำ 5.8 เท่า เริ่มจ่ายปันผลปีนี้, SPRC ปันผลสูง 9.1 – 9.4% และ TOP (PE 8.5 เท่า ปันผล 5.3%)
3.กลุ่มหุ้น Story plays แนะนำ: “เก็งกำไร” RCL (non-coverage, แนวต้าน 9.6 บาท) ปริมาณการค้าโลกที่เร่งตัวขึ้น และ “เก็งกำไร” BLA (แนวรับ 41 แนวต้าน 43/45 บาท) กรมสรรพภากรมีแผนเสนอ ครม.พิจารณาใช้เงินซื้อประกันสุขภาพ 15,000 บาท สามารถนำไปลดหย่อนภาษีได้
บล.กรุงศรี ระบุในบทวิเคราะห์ (7 ส.ค.) คาด SET ยังผันผวนในกรอบจำกัด แม้ตลาดหุ้นต่างประเทศจะปรับขึ้นขานรับตัวเลขจ้างงานนอกภาคเกษตรที่เพิ่มขึ้นเกินคาดสะท้อนตลาดแรงงานของสหรัฐที่แข็งแกร่ง อย่างไรก็ตาม เนื่องจากตลาดหุ้นบ้านเราวันนี้จะมีหุ้นใหญ่ขึ้นเครื่องหมาย XD อาทิ ADVANC (XD 3.51 บาท) และ SCC (XD 8.5 บาท) คาดจะมีผลต่อดัชนีในทางลบประมาณ 2 จุด จึงทำให้ SET มีโอกาสปรับขึ้นในกรอบจำกัด
กลยุทธ์การลงทุนวันนี้ ยังเน้น Selective buy ตามเดิม โดยเน้นหุ้นที่แนวโน้มผลประกอบการไตรมาส 2/17 จะออกมาดีและราคาได้พักตัวมาแล้วในช่วงก่อนหน้า อาทิ ASIAN BPP BR ORI EA MTLS IHL CBG JMART SYNTEC และ PT, กลุ่มโรงพยาบาลเข้าสู่ช่วง High Season (BCH CHG และ VIBHA) รอเก็บสะสมกลุ่มที่จ่ายปันผลสูงและมีปันผลระหว่างกาล อาทิ LH QH และ KKP
หุ้นเก็งกำไรระยะสั้น : VIBHA (ซื้อ/เป้า 3.4 บาท) คาดกำไรสุทธิ 2Q17 ประมาณ 135 ล้านบาททรงตัว qoq แต่เพิ่มขึ้น 30% yoy, CBG (ซื้อ/เป้า 85 บาท) คาดกำไรสุทธิ 2Q17 ประมาณ 405 ล้านบาท โต 83% qoq และ 3% yoy โดยมีแรงหนุนของยอดขายในจีนที่เพิ่มขึ้นทำ Newhigh ทุกเดือน และธุรกิจที่อังกฤษพลิกกำไร
บล.แอพเพิล เวลธ์ ระบุในบทวิเคราะห์ (7 ส.ค.) ว่า SET วันนี้ยังแกว่งตัวในกรอบ 1,570 – 1,590 จุด ระหว่างรอผลประกอบการ Q2 ที่จะทยอยรายงานในสัปดาห์นี้ แนะนำซื้อเก็งกำไรระยะสั้นหุ้นที่คาดจะมีผลประกอบการเติบโต qoq, yoy เช่น AMATA, AP, BCH, CBG, ORI, RATCH และ WORK